Anika-saak: Smiley hoor sy lot | Maroela Media
André van Wyk het Woensdag, twee dae ná sy 25ste verjaardag, die nuus gekry dat alle aanklagte teen hom in die saak oor die opspraakwekkende grumoord op Anika Smit, voorlopig teruggetrek is.
Van Wyk, wat onder sy vriende as Smiley bekend staan, het in ŉ swart pak in die beskuldigdebank van die Pretoria-Noord-landdroshof verskyn op aanklagte van moord, verkragting en lykskending.
By sy vorige verskyning op 18 Augustus het die hof gehoor verslae oor sy sielkundige evaluasie is gereed en dat dit aan die direkteur van openbare (DOV) vervolging oorhandig sal word om ’n finale besluit oor Van Wyk se vervolging te neem. Adv. Tanya Carstens, die staatsaanklaer, het Woensdag aan die hof gesê die DOV het besluit om Van Wyk nie verder te vervolg nie. Hy gaan egter as ŉ belanghebbende getuie in die nadoodse ondersoek na die moord op Smit bygevoeg word.
André van Wyk, ook bekend as Smiley, saam met familielede by die landdroshof in Pretoria-Noord (30 Augustus 2017). Foto: Phillip Bruwer
ŉ Duidelik verligte Van Wyk het breed geglimlag toe hy die nuus hoor. Sy ouers en familie het emosioneel geraak en mekaar omhels nadat landdros Pierre Wessels aangekondig het dat alle aanklagte teen hom teruggetrek word.
Die geregtelike ondersoek na Smit se dood gaan nou voort nadat dit tydelik opgeskort is toe Van Wyk homself in September 2016 in verband met haar moord aan die polisie oorgegee het. Hy was sedertdien in aanhouding.
Smit se pa, Johan, haar gewese kêrel, Nico Venter, en Damian Treeby, ŉ skoolmaat van Smit, is almal vroeër as belanghebbendes tydens die geregtelike ondersoek geidentifiseer. Die hof het Woensdag beslis al die belanghebbendes moet weer op 20 September in die hof verskyn wanneer ŉ datum vasgestel sal word wanneer die ondersoek sal hervat.
Smit is op 10 Maart 2010 in Theresapark, in die noorde van Pretoria, vermoor. Die moordenaar het albei haar hande afgesny en dit van die toneel verwyder. Sy is ook seksueel aangerand en het verskeie steekwonde aan haar liggaam gehad. Haar hande is nooit gevind nie.
Van Wyk het homself verlede jaar aan die polisie oorgegee en aanvanklik skuld beken, maar later aangevoer hy was kort voordat hy homself aan die polisie oorgegee het besope, en is gedreig om verantwoordelikheid vir Smit se moord te neem.
WIE het hom kwansuis “gedreig” om verantwoordelikheid te neem en WAAR is die hande?? Twee deurslaggewende en maklike vrae. Wat is so verdomp moeilik daaraan?!
Hoop hy word aangekla vir dwarsboming van die gereg
Die ligte is aan maar daar is niemand tuis nie. Ek dink nie die impak van sy skulderkenning het hom ooit getref nie tot heelwat later toe dit deur sy prokureur aan hom verduidelik is. Ek voel jammer vir die jongman.
Skielik is hy nie meer bang nie! Die knaap het weggekom met moord. Mens gee nie jouself oor vir so grusame misdaad nie.
Hoop die staat dagvaar hom vir al die onkoste! As hy nie skuldig was en besope hoekom nie na hy in hegtinis geneem is en nugter is se hy was besope en hy uil? Nou eers free lodging and bording vir ‘n jaar en sielkundige ondersoeke – vermorsing van belasting geld!!!